DA Den Europæiske Unions Tidende L 353/24

RÅDETS FORORDNING (EU) Nr. 1416/2013

af 17. december 2013

om tilpasning med virkning fra den 1. juli 2013 af justeringskoefficienterne for vederlag og pensioner til tjenestemænd og øvrige ansatte i Den Europæiske Union

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde,

under henvisning til vedtægten for tjenestemænd og ansættelsesvilkårene for de øvrige ansatte i Den Europæiske Union som fastsat i Rådets forordning (EØF, Euratom, EKSF) nr. 259/68 (1), særlig artikel 63 og 64 i vedtægten og bilag XIII hertil samt artikel 20, stk. 1, og artikel 64, 92 og 132 i ansættelsesvilkårene for de øvrige ansatte,

under henvisning til forslag fra Europa-Kommissionen, og

ud fra følgende betragtninger:

(1) For at sikre tjenestemænd og øvrige ansatte i Unionen den samme købekraft, uanset hvor de er ansat, bør de justeringskoefficienter, der anvendes på vederlag og pensioner til tjenestemænd og øvrige ansatte i Unionen, justeres på grundlag af undersøgelsen i 2013.

(2) Ifølge Europa-Parlamentets og Rådets forordning (EU, Euratom) nr. 1023/2013 (2), der ændrer vedtægten, skal der ikke ske nogen ajourføring af vederlag og pensioner for tjenestemænd og øvrige ansatte i Unionen i 2013 og 2014. Denne tilpasning begrænses til at opretholde den samme købekraft på de forskellige tjenestesteder i 2013 —

VEDTAGET DENNE FORORDNING:

Artikel 1

Med virkning fra den 1. juli 2013 ændres datoen »den 1. juli 2010« i artikel 63, stk. 2, i vedtægten til »den 1. juli 2013«.

Artikel 2

Med virkning fra den 1. juli 2013 fastsættes de justeringskoefficienter, der i henhold til artikel 64 i vedtægten anvendes på vederlag til tjenestemænd og øvrige ansatte, som anført i kolonne 2 i nedenstående tabel.

Med virkning fra den 1. januar 2014 fastsættes de justeringskoefficienter, der i henhold til artikel 17, stk. 3, i bilag VII til vedtægten anvendes på overførsler for tjenestemænd og øvrige ansatte, som anført i kolonne 3 i nedenstående tabel.

Med virkning fra den 1. juli 2013 fastsættes de justeringskoefficienter, der i henhold til artikel 20, stk. 1, i bilag XIII til vedtægten anvendes på pensioner, som anført i kolonne 4 i nedenstående tabel.

1 2 3 4 Land/Sted Vederlag Overførsel Pension 1.7.2013 1.1.2014 1.7.2013 Bulgarien 57,5 56,8 100,0 Tjekkiet 80,0 74,8 100,0 Danmark 134,8 132,2 132,2 Tyskland 96,8 96,5 100,0 Bonn 94,9 Karlsruhe 92,8 München 108,2 Estland 78,9 79,2 100,0 Irland 113,0 105,8 105,8 Grækenland 91,2 91,7 100,0 Spanien 96,3 91,3 100,0 Frankrig 117,4 109,2 109,2 Kroatien 80,0 75,0 100,0 Italien 104,4 97,9 100,0 Varese 92,8 Cypern 83,7 86,9 100,0 Letland 76,1 73,7 100,0 Litauen 71,9 71,1 100,0 Ungarn 76,1 67,0 100,0 Μalta 84,4 84,5 100,0 Nederlandene 108,9 105,6 105,6 Østrig 108,3 104,8 104,8 Polen 73,0 66,0 100,0 Portugal 83,1 85,1 100,0 Rumænien 69,8 62,4 100,0 Slovenien 85,4 80,6 100,0 Slovakiet 80,2 73,2 100,0 Finland 123,7 114,9 114,9 Sverige 132,9 124,4 124,4 Forenede Kongerige 139,2 113,5 113,5 Culham 107,6

Artikel 3

Denne forordning træder i kraft dagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 17. december 2013. På Rådets vegne L. LINKEVIČIUS Formand

(1) EFT L 56 af 4.3.1968, s. 1.

(2) Europa-Parlamentets og Rådets forordning (EU, Euratom) nr. 1023/2013 af 22. oktober 2013 om ændring af vedtægten for tjenestemænd i Den Europæiske Union og ansættelsesvilkårene for de øvrige ansatte i Den Europæiske Union (EUT L 287 af 29.10.2013, s. 15).